Skjæringen

Skjæringen er en kort blindvei ved Ila i Trondheim som går nordvestover fra krysset Hanskemakerbakken og Bynesveien. Den fungerer som adkomstvei til et boligkompleks og til en av høyblokkene i Ila, som har adresse Skjæringen 6. Veien ble anlagt på midten av 1930-årene og gikk opprinnelig frem til Ilsvikveien, men den nordvestlige delen ble stengt i 2005/2006 etter byggingen av Nordre avlastningsvei og Steinbergtunnelen.

Veien fikk sitt navn i 1937 og ble oppkalt etter veiskjæringen gjennom fjellknatten Skrubbhaugen nord for Møllehaugen. Mellom 1857 og 1912 lå Trondhjems astronomiske observatorium ved Skrubbhaugen.

Referanser

Litteratur 

Veier i Trondheim
Ila (Trondheim)